f7585c40da65d5cd86aab823b4b1a220
Πως γίνεται; 
ostoun.gr
2020.40

Η [**αρθροσκοπική χειρουργική του ώμου**](https://www.ostoun.gr/arthroskophsh-wmoy/) είναι επέμβαση που γίνεται μέσω **2-3** μικρών **οπών 3mm** στο δέρμα. Από τις οπές αυτές εισάγονται η μικροκάμερα και τα κατάλληλα αρθροσκοπικά εργαλεία στην άρθρωση. Η τεχνική αυτή μας δίνει εξαιρετικής ποιότητας εικόνα και τη δυνατότητα να επιτελέσουμε πληθώρα επεμβάσεων.



4acd0cbc268492a02dcc6ceb7a01957c
 Ποιες είναι οι ενδείξεις για αρθροσκοπική χειρουργική ώμου; 
ostoun.gr
2020.40

Ο **ώμος** είναι μια ιδιαίτερα σύνθετη άρθρωση. Συμμετέχουν οστά, τένοντες και σύνδεσμοι, τα οποία υφίστανται χρόνιες φθορές, αλλά και τραυματισμούς. Πολλές από τις παθήσεις του ώμου μπορούν πια να αντιμετωπιστούν αρθροσκοπικά. Πιο συγκεκριμένα, με την **αρθροσκοπική χειρουργική του ώμου** μπορεί να γίνει:


* [**Συρραφή τενόντων**](https://www.ostoun.gr/rhksh-yperakanthioy/) (υπερακανθίου, υποπλατίου, υπακανθίου).
* **Τενόδεση**–**Τενοτομή** μακράς κεφαλής δικεφάλου.
* [Αντιμετώπιση **εξαρθρήματος** ώμου](https://www.ostoun.gr/eksarthrhma-wmoy/).
* Αντιμετώπιση [**συνδρόμου πρόσκρουσης** με ακρωμιοπλαστική](https://www.ostoun.gr/akrwmioplastikh/).
* Αντιμετώπιση **κακώσεων του αρθρικού χόνδρου** (χονδροπάθειες).
* Αφαίρεση **ελευθέρων** σωμάτων.
* Αντιμετώπιση **καταγμάτων** ώμου.
* Λήψη αρθρικού υμένα για **βιοψία.**



b3b480d8a1a4c61d3b011f2ba69565a9
Πόσο χρειάζεται να μείνω στο νοσοκομείο; 
ostoun.gr
2020.40

Αναλόγως της επέμβασης, **2 ώρες** έως και **1 ημέρα**. Στις ελαφρύτερες περιπτώσεις, όπως ακρωμιοπλαστική και αφαίρεσης ελευθέρων σωμάτων, ο ασθενής μπορεί να εξέλθει του νοσοκομείου μέσα σε 2 ώρες από το τέλος τις επέμβασης. Σε βαρύτερες περιπτώσεις (συρραφή τενόντων, αντιμετώπιση εξαρθρήματος), συνήθως παραμένει νοσηλευόμενος για 1 ημέρα.


Μετεγχειρητικά, οι ασθενείς της ομάδας μας λαμβάνουν **λεπτομερές πρόγραμμα αποθεραπείας** και **ασκήσεων**. Με τη στενή μετεγχειρητική τους παρακολούθηση εξασφαλίζεται η ομαλή αποθεραπεία και η επιτυχής έκβαση του εγχειρήματος.



9a3389d7974650ffb4b3ad3ea5550fc0
Ποια είναι τα πλεονεκτήματα της αρθροσκοπικής χειρουργικής ώμου; 
ostoun.gr
2020.40

* **Ελάχιστος** τραυματισμός στα μαλακά μόρια της άρθρωσης,
* **Αναίμακτη** επέμβαση,
* **Λεπτομερής** παρατήρηση και εξέταση του εσωτερικού της άρθρωσης. Το αρθροσκόπιο μας επιτρέπει να δούμε οποιαδήποτε περιοχή της άρθρωσης σε μεγέθυνση **5-10 φορές** μεγαλύτερη από την πραγματικότητα.
* Διενέργεια **λεπτών χειρουργικών χειρισμών** που με ανοικτές μεθόδους δε θα ήταν δυνατόν να επιτελεστούν. Αυτό οδηγεί σε άριστα μετεγχειρητικά αποτελέσματα.
* **Λιγότερος** μετεγχειρητικός πόνος,
* **Ταχύτερη** μετεγχειρητική αποκατάσταση


